{"text":"-Mg.Bhaigeswar Pogag\nSilokolokké takyíng dítakpo:pé Lokhimpur mongke:lo Taku do:lungko dungngai.Édé doLu:do Taruk émnam toku ami:ko dungngai.Bíkké ao:-ommang émpé sé:kosin kamangai.Ao-ommang émpé Soben adoro:ko dungngai.\nBí longékolo taonpé émna gito.Odo bédado aipé Iyong po:lodok pékarpé karné do:nyi dok gusi-gunamki ísíng néríngkolo tetrasupé émna Ké:né néríngkolo tetrasuto.Édé ísíng aníndo Iskulko dungngai.Édé iskuldok porainédé ko:-ko:néng kídardém poyirra dungngai.odo ko-ko:néng kídardé Sobennémpé tak-tagaila yirtaksula dungnga:lok poyir abudé aglí:la bulum jírto-é Soben kídara okkom me:maitakla du:n?nolukémpiné Sobenné ngo íddíko tanipé motosong! Nolum tanipé mope émna ngo éddíko asin díkla porai du:song,noluk asin kídardé mé:ngkinmang.\nTaruk bí poyir abudok do:ying appídém tomi:-tomi:la talla dungngai.Odo bí mé:to- 'O, sé mastor simai ainékon! Bí bojeko Sobenném tanipé motung émna ludak.Bí:mai ngok Sobenérém tanipé ilayen!'édémpé bí mé:la iskul sutidak me:lampé bí mastordok ukumdopé gia:la mastordok alédo oala kumna lukang-'Sara,ngokké amo:so okkosin kamang .Ao-ommang émpé Soben adorongko du:ng.Édém no tanipé mobitéika.Nom íddíko murkongém lagiyeji bipé.\nTarukké agomdém tadge:la mastordé aipé Tarukmé luyirkito,émdagom Tarukmé kapésin luyirla:tomang.Odo mastordé aiye ,ngo nok Sobendém tanipé molaye.Édémpigela ngom dítakko ayirém lagiye odokké murkong 200.00 ko(Língko annyiko) lagiye.\nTaruk bí mastordok agomdém tadgela taléng-kítík kinsumapé aséngkang.Bí aséngki lomna lomna okumpé gítoku odokké Sobendém mastordok ékumdopé sobomna bito.Bí murkong 200.00(Língko annyiko)kosin bito.Mastordé bím dítag me:lampé a:langkuka émna luto odokké Tarukmé urríktoku.Mastordé murkodokki take-talab régela Sobendém ayyompé dopakto.\nTarukbí longngém longngém dítak angordopé émna saptíbomkang.Longékolo dítagé gíyinkang.Mastordok togésunam longédé píngangkangku.Taruk bí:si:n Mastordopé ali-aye,purang,Tépa-Tangetko bombila bíkké aman ao dém langkupé émna gíto.\nTarukmé ka:pa:la mastordé péso péso:la karíksuto. Tarugbí mastordém kumríksuto odokké tauto-'Sara,ngok Sobendé tanipé ika:bonéi?'odo mastordé luto-'Ilasin su bí Guwahati amo:bo king-go migom okumdok bottané migompé iladu:ng.Odo Tarugbí aipé mé:pokang.Bík bombinam aman kídardém mastordém bigela Guwahatipé gito.Guwahatibo bí ga:ng odokké Ni:m annékké bomna gitung.Bí bottan migom okumkolo gíala ka:namé aropé bottané nammur go:goné amiko ka:pala giato.Odo amidé bím tauto-'No sékom matala giadunga:n?'Odo Tarugbí luto-'O,É,Sobena aíké malígémsin kangkinsukuman? Nomna gíríksukupé émna gídung.No tani dumsíggém pa:to émpigela Soben nammurdém su:lo:pé métung.Migomdé bím Sobenna émna lunamdém talla bí aipé aglí:la sokidardém lulíkla ager okumdokké ménnenlíktoku.Tarukbí odo aipé aglíla lukang-'nom sé ga:ng sokki odokké sé Ni:m annésokki o:sa:tagai.Supak tanipé battokuném malígémsin kangkintokumang.Kasulang nom ngo mastordém lulíklangkula Sobenpé imoyeku.No ngom kapé mé:du:n?\nÉdémpé togé géla Tarugbí mastordok okumpé gitoku.Odokké mastordém do:ying takamém kíbi:toku.Odo mastordé yampo rokompé murkong lingko annyikoda bomla gílangku émna okumpé urríktoku.Mastordé po:péké Sobendém dopakto émpila anupé Soben adorko régela mébito.\nRokondo Tarukbí aglíngki kortak takla mastordok okumdopé gito.Mastordé murko língko annyi dém latumgela Sobendém bitku.Odo Tarugbí Sobendém démna démna lukang-'no ngom kapé mé:du:n?nom tanipé motoném botta bottapé mé:su:dagai,supak pa:du:n' émna démbomkang.Odokké Sobendém dír dír émna ukumpé sobomkangku.","id":"<urn:uuid:7e781680-459e-444b-984e-c2e43eaafb5a>","dump":"CC-MAIN-2018-30","url":"http:\/\/mishingrenaissance.blogspot.com\/2011\/03\/anden-doyingsoben-lokke-tanipe.html","date":"2018-07-21T07:31:48Z","file_path":"s3:\/\/commoncrawl\/crawl-data\/CC-MAIN-2018-30\/segments\/1531676592420.72\/warc\/CC-MAIN-20180721071046-20180721091046-00091.warc.gz","language":"adi","language_score":0.9295682907,"language_script":"Latn","minhash_cluster_size":4,"top_langs":"{\"adi_Latn_score\": 0.9295682907104492, \"tiy_Latn_score\": 0.021460821852087975, \"jvn_Latn_score\": 0.013046139851212502}","num_words":416,"character_repetition_ratio":0.051,"word_repetition_ratio":0.0,"special_characters_ratio":0.172,"stopwords_ratio":0.034,"flagged_words_ratio":0.0,"lang_id_score":0.956,"perplexity_score":500.0,"cluster_detection":1}
{"text":"What people are saying - Write a review\nWe haven't found any reviews in the usual places.\naction is performed added ADI LANGUAGE ager agom aido aipe akkeng akon angong angu angu anyi apin apong arik Arunachal aseng atel bazar bead transaction bong botte Bulu buluk danpe delo Delok legape delokke ditak donam Donyipolo doolung dung duudung duuna gompi ekum emdo esing aye etor eying anyi eying kola Gallongs gedo giidi gompi em ijunlangka ilen langka ingko Itanagar Kamang kampo kape kapene karik kebang kenong kerape Keyik ke taunam kidare kidi kidi sim ilen kinam kisape kusereng laado languages legang leko lekope lokke ludo Lutom maanam mang marker melam mibo Mirem mithun Mopin nako ngo nom ngok ngolu ngoluk doolung ngom Notes on Grammar noun nyampo nyiomrang paado paato pettang pori rupe sekoi sidung simyo sinam sito Solung supak tadok tadok kore takam Takar Talom Rukbo taunam kidi verb particle verb to indicate village yupmang","id":"<urn:uuid:f085029c-e6e2-414d-8269-4cdc99cb5b61>","dump":"CC-MAIN-2018-51","url":"https:\/\/books.google.ee\/books\/about\/An_introduction_to_Adi_language.html?id=kCdkAAAAMAAJ&redir_esc=y&hl=et","date":"2018-12-16T20:08:47Z","file_path":"s3:\/\/commoncrawl\/crawl-data\/CC-MAIN-2018-51\/segments\/1544376827992.73\/warc\/CC-MAIN-20181216191351-20181216213351-00083.warc.gz","language":"adi","language_score":0.9609292746,"language_script":"Latn","minhash_cluster_size":2,"top_langs":"{\"adi_Latn_score\": 0.960929274559021}","num_words":154,"character_repetition_ratio":0.004,"word_repetition_ratio":0.0,"special_characters_ratio":0.167,"stopwords_ratio":0.026,"flagged_words_ratio":0.0,"lang_id_score":0.962,"perplexity_score":500.0,"cluster_detection":1}
{"text":"The Tower of Babel (Genesis 11: 1-9)\nAdi\nBabilon Lokke Ponyuk Ekume\n- Kerape tani amoso, agom atelpe pobosula gomuge akam dungai.\n- Edílo ami kídíde sanggodanlo magoola yégoodungem bulu Babilon amolo yiibeko mapaala delo dungato.\n- Delo bulu pobosuto, \"Kaju ngolu itangem edíídope romla ilaju.\" Dekepe ila bulu itang píla delokke dekedem gagbomnape mutkyon kato.\n- Depe ipala bulu manbosuto, \"Kaju ngolu doolung luuneko ilenla, taleng telokai píídope ponyuk ekumko molaju; depe imílo ngoluke amíne kayé delokke ngolu tani amoso yépit-yéyit bosumayé.\"\n- Delo RUUTUM bí doolung luune demlang ponyuk ekumdem kaape tokto.\n- Delo RUUTUM bí poto, \"Arope ami kídísi atelpe idung delokke bulu takam agom atelpe pobosudung. Bulu sikepemin iyén; buluke ipe míínamdem ingkuekom itum lamayé.\n- Kaju, ngolu tokla buluke agom aradelo aní-aní gomugem sobí-soyél sulíkla, bulum tatkén bosu yimadope ilaju.\"\n- Depeila RUUTUM bí bulum tani among sokke rego kéényulo mapit-mayit bosudope ipansumola, bulu doolung luune dem momato.\n- Depeila delok amínem Babilon emla mínto, kapeila delo RUUTUM bí ami tabungke teyolo aní-aní gomugem sobí-soyélsuto delokke tani among sokke rego kéényulo mapit-mayit bosudope bulume ito.\nSource: DEENA BAIBÉL. Keyum Kero. Bible Society of India.\nContributed by Wolfgang Kuhl\nAdi is a Tani language spoken in Arunachal Pradesh\nand Assam in India by about 100,000 people. It is also known\nas Abor, Abhor, Abor-Miri, Lhoba, Lho-Pa or Luoba.\nMore information about Adi\nhttps:\/\/en.wikipedia.org\/wiki\/Adi_language\nhttp:\/\/www.ethnologue.com\/18\/language\/adi\nTower of Babel in Tani languages\nAdi,\nNishi\nOther Tower of Babel translations\nBy language |\nBy language family\nIf you need to type in many different languages, the Q International Keyboard can help. It enables you to type almost any language that uses the Latin, Cyrillic or Greek alphabets, and is free.\nIf you like this site and find it useful, you can support it by making a donation, or by contributing in other ways. Omniglot is how I make my living.\nNote: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.","id":"<urn:uuid:83f6ca7b-fbfd-47b4-bfc3-b418b712a3a8>","dump":"CC-MAIN-2019-47","url":"https:\/\/omniglot.com\/babel\/adi.htm","date":"2019-11-19T22:04:47Z","file_path":"s3:\/\/commoncrawl\/crawl-data\/CC-MAIN-2019-47\/segments\/1573496670255.18\/warc\/CC-MAIN-20191119195450-20191119223450-00219.warc.gz","language":"adi","language_score":0.9367637038,"language_script":"Latn","minhash_cluster_size":23,"top_langs":"{\"adi_Latn_score\": 0.9367637038230896}","num_words":341,"character_repetition_ratio":0.05,"word_repetition_ratio":0.0,"special_characters_ratio":0.205,"stopwords_ratio":0.082,"flagged_words_ratio":0.0,"lang_id_score":0.969,"perplexity_score":500.0,"cluster_detection":1}
{"text":"2\nEstherme Ranipe Imoname\n1Méélam delo roja delokke marname ansirongku demteng, rojade Bashti bí bím kape ituadín, delokke bí bík legape kape ukum líktodín, dem míítíbomto. 2Dekepeila rojadem bíkke anínna béérang kídíde sikepe poto, \"Rojake legape milo kénkímana kampona mimum kídílok mata bimotoka. 3Rojae bík among takamlok kampona mimum kídíem Susa lokke ruutum leríng luuneke mime duupomlo bomadope ami kídíem parlík bitoka. Bulume mime kídíem kaayana, rojaem agér ibina mumbal Hegaike alaglo melíktoka; delokke bulume kampodope leemo líktoka. 4Delo rojake kaabang sunam mimeko Bashtike ayanpe ranipe imotoka.\" Sim rojade tatbaala, dekepe bí ito.\n5Susa lokke luune leríng delo Benjamin opínlok Jihudi ami Mordekai emnam, Jairke oo ko kadungai; bí Kish kelang Shimeike otíngkuai. 6Babilon lokke roja Nebukadnejjar bí Judah lokke roja Jehoiashin melang bíkkelo laataksunam abíl kídíem Jirusalem lokke bomnyok kunam arang delo Mordekai bí akoníai. 7Mordekai bí bík apanglok Esther, delokke Hibrupe amíne Hadassah emnam omeko kato; bí amíl-amo kamporuna mimekuai. Bíkke ane-abue sirongem, Mordekai bí bím laala, bík agí omepe usato.\n8Roja delok ukumem pokan goorongem, mimumem bojéko ruutum leríng Susa delo langaato, delokke Hegaike alaglo bulume melíkto, delokke Esther mekom rojake ekum delo langaala, mime duupomem kaayana, Hegaike kaabom aralo melíkto. 9Hegai Estherme aipe mííto, delo bí bíkke mííbanamem paato. Dekepeila menangpe, bí bím kampomodope ilíklenla, delokke aina donamem bito. Mime duupom delo bí bím aiyalumna dungkolem bito, delokke roja ekum delok apekrupe ullennam mime koo kínídko bím ibi-sabidope lulígto.\n10Esther bí bík agí opín emlang erang legangem sékomemte kénkosumato, kapeila dem pokan sumadope Mordekai bí bím poyilto. 11Loodípe Mordekai bí mime duupom gíídang anín delo Esther bí kape idudí dem kénpe emla gíkup-gílat suto.\n12Mime kídíem kampomodope iname loodíke ila, dítakko ito; poolo akkéko mirrh téllok, delokke poolo akké konko balsam téllok airupe mollík-nyumlíkto. Delokrongem, mime miyongdem akon méélamlo akonem roja kerang delo aaboyé. 13Edílo mimede mime duupom delok roja ekumlo gíayédí, delo bíkke gepe-bompe míínamem gemo-bommoyé. 14Mimede delo yume dem gíala, delo rohkon dem bíme angukon mime duupom kolo gíbola, rojake éésiri kídíem kaabomna mumbal Shashgajke aralo melíkyé. Mimede lekoda roja delo, bíme mííbala amínlok gogla íngkímadem aalat sukumayé.\n15Mordekaike agí omepe usaa sunam, bík apang Abihailke ome Estherke roja delo aadíe edílo píítodín, delo bí abíd komape, mime kídíem kaabomna mumbal Hegaike poyilem matato. Delo Estherme kaana takame mííbato. 16Dekepeila, Jarjes rojape dítak kínídnape ruutum bomdo delokke íyingnana Tebeth poolo delo, roja Jarjes kelo Estherme roja ekumlo aaboto.\n17Delo rojade mime abíd kídí dempe mílo Estherme kaabayato, delokke milo kénkímana abíd kídí dempemílo Estherbí roja delok ayangem lang aipe míílíknamem paayato. Delok legape rojade bík dumpolo rani dumlubem lublíkto, delokke Bashtike ayanpe bím ranipe imoto. 18Delo Estherke amínpe bík migom-mite kídíem doman bottenako doboto. Bí among tabudelo nyoman longeko pokan goola, delokke roja bibaanam amanem orto.\nRojalok Yénamem Mordekaike Moturname\n19Milo kénkímana mimum kídíde lennyinape dumsu dokuem Mordekaibí rojake lamgé delo duuduai. 20Idola, Esther Mordekaibí bím kape potodí, dekepe bí bík erang legangem demangkom opínem pobisumape mesupto, kapeila Mordekaibí bím usadu delo kape ituadí dekepe bí bík ngiitomem iyarbomto.\n21Roja lamgé delo Mordekaike duudoem, rojake eyab aataklo dakbomna mumbal annyi Bigthanah lang Teresh bínyi yagorupe marla, roja Jarjesme petpe emla rusup bosuto. 22Idola Mordekaibí atímape ruubomnam dem gagla, rani Estherme pobito, delo Estherbí roja delo Mordekai ke amínpe pokanbito. 23Pokannam agom dem edílo íngkí-bengkíla arodope gaglentodí, delo mumbal annyi dem sulpom bobelo paksulto. Delokke sim legang takam sim rojake keradelo legang atkumko kitablo atlíkto.","id":"<urn:uuid:b66cba25-2651-44e0-b775-2f2a5fb14c77>","dump":"CC-MAIN-2022-49","url":"https:\/\/www.bible.com\/bible\/1530\/est.2.adi","date":"2022-12-08T21:01:46Z","file_path":"s3:\/\/commoncrawl\/crawl-data\/CC-MAIN-2022-49\/segments\/1669446711360.27\/warc\/CC-MAIN-20221208183130-20221208213130-00622.warc.gz","language":"adi","language_score":1.0000054836,"language_script":"Latn","minhash_cluster_size":1,"top_langs":"{\"adi_Latn_score\": 1.0000054836273193}","num_words":559,"character_repetition_ratio":0.054,"word_repetition_ratio":0.0,"special_characters_ratio":0.174,"stopwords_ratio":0.141,"flagged_words_ratio":0.0,"lang_id_score":1.0,"perplexity_score":500.0,"cluster_detection":1}
{"text":"ABU History\nArunachal delokke Adi Baptist Union so delokke Baptist Church of Mizoram lokom Jisu ke tatpona Doyinge pinggang legangko.\nArunachal pradesh sok Adi (Abhor) ami kidarlo Rutum Jisuke tatpona doyinge 20th century lo British Ami lok dodo delo piito. Si Gospel si jega annyi kolok aato Sadia eloklang Balipara area lok adungsuto. Delo homoi delo Arunachal ( NEFA) emdo delo sanggo dansok sadialok delokke anggo dan lok Lakhimpur lok piito. Ditak 1900 delo Arthington Mission e Rev. J.Hervbert Lorraine melang Rev. F.W Savidge bunyim sadia elo Adi ami lolang Mising ami kidilo gospel doyingem podope melikto. Bulu Mising Adi kidarlok agom em kenla ami abit emte kendope emla mila agom kennana am ilenbotuai.\nDelok melamlo bulum melikna mission e tomlat subom kaku delokke melam dem Mizoram Lunglei emnam jega lo (Lushai Hills) lo august polo lok longe 1st 1906 lo enkai. Bulu Lunglei lo dudokom Adi Miri Dictionary Agom kangkeng ko roman agom lok atnala 1908 delo kolkota lo ilenboto.\nBuluke girongkuem ako Missionary e 1901 delo hospital missionary pe ila Dr. H.W Kirby atuai idokom 1919 delo bim menaape Jorhat lo dumotoku. Delokrongem Sadia elo Mission School ko kulito ditak 1914 delo. Delok melam lokom Missionary ko atoku bik amine Rev. John Selandar delokke bik mime Mrs. Haldia bunyi Adi ami takamlo gospel agerem ito.Bi Adi among so boje ruupe kennma amipe ituai. Bi 1935 ditak delo Mission School ko kulito. Delok melamlo bi Padam primer, delokke Gospel sok anyongko, adi doying anyongko adi agom ruulok atlento. Delok melamlo bi 1958 ditak delo takying angunkola kinitkope adi amolo dung geyela Americape enkaku.\nDelokke Adi amolo Gospel e donyi uadanlokkom aato, North Bank American missionaries e North Lakhimpur lo dudola John Firth Mission School em ilen pala delok ke Mr. Tabong Mesar me Rev. Dana Larson American Missionary bi Gogamukh Mission Sub-centre lo Adi sok kerayalum akonpe Baptist binam pe ikai delok ilangngala Mr. Tabong Mesar bi Adi sok kerayalum Evangelist pe ikai. Delok melam lo Adi araso Church e anyong anyong pe lenkai, Sili lo Telam lo Ngorlung lo si takam si North Bank Association aralo itaui. Dekepe ilangngala Adi amoso Arunachal so supak Baptist Church of Mizoram lok igul lok Church e sisayayang idung.","id":"<urn:uuid:7da2ad3d-6cca-4630-85c0-903ee082a99d>","dump":"CC-MAIN-2023-06","url":"https:\/\/adibaptistunion.org\/adi\/tuplennam\/y%C3%A9ruk-dooying","date":"2023-02-08T07:59:53Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00374.warc.gz","language":"adi","language_score":0.9303750992,"language_script":"Latn","minhash_cluster_size":7,"top_langs":"{\"adi_Latn_score\": 0.9303750991821289, \"mjw_Latn_score\": 0.01504653412848711}","num_words":358,"character_repetition_ratio":0.053,"word_repetition_ratio":0.0,"special_characters_ratio":0.196,"stopwords_ratio":0.075,"flagged_words_ratio":0.0,"lang_id_score":0.941,"perplexity_score":500.0,"cluster_detection":1}
{"text":"Adi Baptist Union website so takamem airupe yamrík sudung.\nAdi Baptist Union si sim website sim kaana takamem Jisu Kristo ke amin lok ngoluke ayang salamem bidung. sim websitesim ngolum ayanana Rutum Jisu Kristo ke aminlok ilentung.\nAdi Baptist Union si aina association kope 1st February 1971 dítak delo ilento.Supak sok Baptist Union sok amínem ADI BAPTIST UNION (ABU) emla míntungku.\nSi Union si Arunachal Government lok Society niyom aralok, Society Reg. Act 1860 lok ila Register inamko. Society Registration No. SR\/ITA\/475. Delokke Si Union si Jisuke Tatpona Doyingem bojeyape upper Siang, West Siang, East Siang delokke Assam Sok Mishing Ami kídílokom idung. Sok teyolo Abu Shedi bí Arunachal araso delokke ingko amonlo Gospel bedangem sityabíyedí delo íye.\nAdi Baptist Union sok Headquarter e Pasighat, Mirmir Charali, East Siang District, Arunachal Pradesh- 791102 lo kadung. Si Union si agíe solaisunam delokke agíe dakrepsulanape delokke Gospel em ami takaamlo pogolangka emla Mathew 28:19 so lunam kísa iperuulagido emla mídung.Ngoluke Míname so adi ami takaam so delokke abít amolote sim Tatpona Doying sim Information Technology lok pímodope emla íkídung.\nSim website sim ilenladope igulna abu Shedi me yitgedung delokke ankipe kumgul bosuna nolum takam kom botteruupe yitgedung.Delokke nolu sim porirongem sim depepak ipenamkuai emla kanamko kaye mílo ngolum lukan laye. Adi Baptist Union e sim website sim ami takaam legape ilenbotung. Deloklegape nolum takam rogudung nolu takam sim porilangka. Amen","id":"<urn:uuid:b77b5ed6-29a3-4a6b-9d80-a4dee16ea6b6>","dump":"CC-MAIN-2023-06","url":"https:\/\/adibaptistunion.org\/adi\/yamr%C3%ADksudung","date":"2023-02-08T07:48:40Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00387.warc.gz","language":"adi","language_score":0.9972696304,"language_script":"Latn","minhash_cluster_size":16,"top_langs":"{\"adi_Latn_score\": 0.9972696304321289}","num_words":224,"character_repetition_ratio":0.087,"word_repetition_ratio":0.0,"special_characters_ratio":0.184,"stopwords_ratio":0.085,"flagged_words_ratio":0.0,"lang_id_score":0.997,"perplexity_score":500.0,"cluster_detection":1}
{"text":"Health and Development\nSi department si Ami kila delokke abít abít igul lagina kidiem kom bojerupe iguldung. Si department si Govt. of Arunachal lo Hospital kidilo lekope agerem ibosudung. Si department si apekruupe TB kina ami kídíem mosing nam agérem ídung.Takíl tanyop esi tayé em lala hospital lo bidungku delokke kina kídarem kuséreng bila ídung.\nMennying ke dítak aralo botte pe free health camp iname raling dolung lo delokke Riga dolunglo ito. Dr. Kabit Ratan lang detdína doctors delokke nurses kídare agíke momang tapetem mepak pala detdína kosto em pala ankípe ina so amín atmanam takamem Shedi Rutum ke amín lok yitgedung bulum takam kom yepenam longem bottena ayangem paamodaklangka.\nLeko leko free medical camp emkom Ibodung. Dolung ami kídíem free pe kuséreng bíla idung. Detdina kina amiekom lap padung delo Jisu Kristo me Yitgedung.","id":"<urn:uuid:574eafa1-7c14-46ff-803c-ea13941a943a>","dump":"CC-MAIN-2023-06","url":"https:\/\/adibaptistunion.org\/adi\/dipartmen\/deenam-aanam-doplop-dept","date":"2023-02-08T07:37:32Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00629.warc.gz","language":"adi","language_score":0.9987931848,"language_script":"Latn","minhash_cluster_size":7,"top_langs":"{\"adi_Latn_score\": 0.9987931847572327}","num_words":135,"character_repetition_ratio":0.055,"word_repetition_ratio":0.0,"special_characters_ratio":0.171,"stopwords_ratio":0.074,"flagged_words_ratio":0.0,"lang_id_score":0.999,"perplexity_score":500.0,"cluster_detection":1}
{"text":"Literature Department\nSi Department si Abu sok Literature legisigang takamem kaadung delokke ibodung. Baibel printing, Hymnal kitab, Deena Miri kitab delokke abít abít Baibel tracks takam sim kom kaadung.si Department si kínít- pínyí kope committee e kadung si committee si iyi isang tabungem kaadung. Adi Baptist Union si Literature ager sok ami takamem Rutum Jisuke tatpona doyingem pímope mídung. Siyum siro kaaname Literature si ngoluke yenamso gairuupe aina Ishor ke agerem ínaladung emla kadung.\nSiyum siroke yenam so si Department si dorkar yalum nam akon pe ídung. supak tanigídasi Information technology (IT) lok solila yedung. Kakot petomlok lupomanmuem idung. ati records kídarem kom kakot lo medo. Ngoluke Administration e gaialo dokom Church kídare gaialo dokom record ati kamamílo arang dung. íname supak kangkíname Literature ager si bojeruupe ministry em iladung. Deloklegape ngo nolum sim kaana takam em rogudung sok ministry legape ankipe kumlangka delokke Ishor ke legape kakot ager em bojeyape iladope.","id":"<urn:uuid:c17b75f2-3e35-48c7-971a-ae78952fc3b8>","dump":"CC-MAIN-2023-06","url":"https:\/\/adibaptistunion.org\/adi\/dipartmen\/atnam-rinam-dept","date":"2023-02-08T06:14:50Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00762.warc.gz","language":"adi","language_score":0.9851488471,"language_script":"Latn","minhash_cluster_size":6,"top_langs":"{\"adi_Latn_score\": 0.9851488471031189}","num_words":152,"character_repetition_ratio":0.078,"word_repetition_ratio":0.0,"special_characters_ratio":0.164,"stopwords_ratio":0.039,"flagged_words_ratio":0.0,"lang_id_score":0.987,"perplexity_score":500.0,"cluster_detection":1}
{"text":"Click on the songs to be played>>> Angong kamang aina Jisu kisa.mp3Alangka alarungka.mp3Amo sokke ankiAnki KenoeArengpeBethlehem dooluloAti opanDeenaAid lok ngo kanggotoIyi delo ralname dung.mp3Iyyi lok renamTeyong telokEyab ko dung Kristok anglok iyi lenne.mp3Giyen ngo agi petome.mp3Jisu roja.mp3Jisue ngom ayadung.mp3Mibob endoMingken manam yasam.mp3MopitneMer SobenKanan danpeKaja kumsuKaju ngolu momanlaiMopitne NoNgok aku ang genam.mp3Sedi Rutum audio songTeyong amongemRulenna BiOh mimum yamenyitom tatpone.mp3m ZualteO Yai NoDigin esare Auto advance Send us your comments or questions","id":"<urn:uuid:70bd7eec-30ed-4113-b4d2-34ad2c995986>","dump":"CC-MAIN-2023-06","url":"https:\/\/www.adibaptistunion.org\/en\/audio-visual\/audio-songs","date":"2023-02-02T14:24:22Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500028.12\/warc\/CC-MAIN-20230202133541-20230202163541-00723.warc.gz","language":"adi","language_score":0.6800200939,"language_script":"Latn","minhash_cluster_size":2,"top_langs":"{\"adi_Latn_score\": 0.6800200939178467, \"mrg_Latn_score\": 0.14470762014389038, \"njz_Latn_score\": 0.02568783052265644, \"adl_Latn_score\": 0.01174460630863905, \"ajz_Latn_score\": 0.010265141725540161}","num_words":71,"character_repetition_ratio":0.0,"word_repetition_ratio":0.0,"special_characters_ratio":0.157,"stopwords_ratio":0.042,"flagged_words_ratio":0.0,"lang_id_score":0.825,"perplexity_score":500.0,"cluster_detection":1}
{"text":"Aalo Boleng Pastorate\nPastorate Circle(PC) emnam si idung Association sok local church lo iyi isange ipoyanam legape Pastorate Circle emla Circle pinyi kope Adi Baptist Union sim ipansutung. Pastorate Circle so office bearer kangu sudung. Dekede idung president , vice president, secretary, assistant secretary, treasurer, youth secretary, woman secretary, sunday school co-ordinator kidarsi. Delokke pastorate circle sikom agie Circle Committee kasudung. So committee so editko circle lok mission ager ipenam kadudi lupoem pobosula ager em idung. So ingkona decision ko laadudi dem secretary e igebodung. Delokke pastorate circle so ati legang ko irang sukai emmilo association lo executive committee lo bomadung. Pastorate Circle lok president secretary kidare Adi Baptist Union lo Executive Committee members pe idungku.\nAlo – Boleng Pastorate Circle\nLocal Church: Rumkíng ke atkan nam Church kídar si Alo- Boleng Pastorate Circle aralo kadung. Takam bodume iyin kola appi ko idung. Si circle sikom buluke circle committee delokke conference delokke abít abít ministry ípenam kídarem ísudung.\nExecutive Committee members lok president delokke secretary e rutum yegebodung. Si rumkíng ke atnam kídarsi sok circle sok local church kídare.\nLocal churches\n- Alo Baptist\n- Nikte\n- Kerang\n- Kaying\n- Karle\n- Yosing\n- Yemsing\n- Boleng\n- Komsing\n- Jorsing\n- Pesing\n- Pangkeng\n- Sisen\n- beye\nSlide Show of Pastorate","id":"<urn:uuid:5a7c6ef6-56d8-4eea-9cad-ee90dddbd7f8>","dump":"CC-MAIN-2023-06","url":"https:\/\/adibaptistunion.org\/adi\/pastoret\/aalo-boleng-pastorate","date":"2023-02-08T06:17:40Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00114.warc.gz","language":"adi","language_score":0.6015483737,"language_script":"Latn","minhash_cluster_size":11,"top_langs":"{\"adi_Latn_score\": 0.6015483736991882, \"pcm_Latn_score\": 0.05529695749282837, \"bew_Latn_score\": 0.041345104575157166, \"eng_Latn_score\": 0.02892654947936535, \"sun_Latn_score\": 0.025623023509979248, \"mad_Latn_score\": 0.020094329491257668, \"ind_Latn_score\": 0.018228424713015556, \"jav_Latn_score\": 0.015930714085698128, \"mui_Latn_score\": 0.01229641493409872}","num_words":198,"character_repetition_ratio":0.094,"word_repetition_ratio":0.0,"special_characters_ratio":0.18,"stopwords_ratio":0.03,"flagged_words_ratio":0.0,"lang_id_score":0.685,"perplexity_score":500.0,"cluster_detection":1}
{"text":"Kaamoloké Angunlo (From Darknéss to light)\nNgoluké Country si yénamém yékíla yéna aku country ko. Kénna paana rupé akupé yéné bojéko kato. Buluké akonlok kumnamé siképé potung:\n\"Asathoma Satgamaya\"\n\"Thamasoma Jyothirgamaya\"\n\"Mrithyorma Amrithamgamaya\"\nSi Ngoluké sanskrit aku agomé,\n\"Aromalokké Arolo ngom gíboyika\"\n\"Kaamolokké Angunlo ngom gíboyika\"\n\"Sikolokké Turkolo ngom gíboyika.\"\nÉdítna aroruuna (meaning kana) kumnamko si. Atí takamé duuyar pémangko tani among gooraso ngolu dudung. Tani amoso duuyar péna atí kamang. Tani amoso ngolu atíkoté duuyar bomlamang. Dékédé ngolum mépak mangké bulum ngolu mépak yéku.. Amoso turla taniké yénam si anyodung. Démílo yépénamlo kapé iyén? Turpala sirongém atírung kaimapé iyénía? Yéyin pékodé kapé pak idun? Tanié kapéila sipé (death) aikan? Ingkínam agom kídí sok légapé ngolu poyan sunam matadung. Séko sikésim poyan subilayén? Ngolum lubo ibonako kayén?. É, siképé ponako kadung, \"Ngomin Turnamé.\" Bí JISU KRISTO. Jisu bímin Téyong among (héavén) légang émlang Doorum lísam (héll) léngangém jonnampé pobitoné. Sirongém duuyarna among annyiko kadung dém Bí bérokrupé pobito. Akondé Téyong amongé (heaven), dé aséngko amongé, délokké akondé Doorum lísam(hell) amongé, dé adír díryarko amongé, so ami kídíé ingeey namém paadung. Jisu Kristo bí tani gídangém duuyarna aro atíém léngkanto.\nKumnam akondé idung, \"Kammolokké Angunlo ngom gíboyika.\" Ngolu kaamolo dung; aapíé kaamolo dung; aid aapíé kaamolo dung. Ngolu aro émlang turyar namém kenma bérokpé dudung. Ngolu shédí aromé kenmang! Bíkké bédangém, Bíkké míisangém délokké ngoluké amílké kaapa manam takamém kenmang. Ngolu takamé kaamolo turyarna atíiém bojépé madung. Ngolu Jisu kélok paabém maab kosupala Téyong amolo gílíng dungku, idokom ngolu énpéko bédang kenmang, légadé idung kanamé atí takamé kaamué délokké míipet péko kaimang. Ngolu arolokké gípék léndung. Séko méruém rukanla ngolum Bédangém énboyén?.\" Jisu Bí ngolum kaamo lokké Angunlo gílík lané.\nAkon kumnamé siképé poyindung, \"ngom sinam lokké turnamlo gílík yika.\" Sinamé ngolum ruutum bomdung; déké ékéna dormolai délokké déké ékéna opínlai ami takamém sinamé ngolum rutum bomdung. Si mirém opan kangu sumapé, kenna kenmang kaapan sumapé, roja rutum luunébané ingusumapé, réyiina alaklok takamém gakbomdung. Aropaklok pomílo sinamdé, tani gíidasok gílénnam pétommang, idola shédí kélokké agínpé gípék lénla délokké Doorum liosamlo aanam démin. Turnam émnamdé, yéyarnam, Téyong amonglo duulík kunam. Sikolokké turkolo gíboyika émnam dé,Doorum lísam lokké Téyong amolo gíboyika émnamé. Adín amíl lok sinamdé sokké turyarko among konlo aalíknamé: dé Téyong among mangké Doorumlísam amongé. Démílo sékoi ngolum, 'Turyarko amolo' gílík lanadé? Amiko kadung, bí arué, anguné, délokké Turnamé. Bímin Rutum jisu kristo, bí poto, 'Ngomin Arué' 'Ngomin Anguné' délokké ' Ngomin Turnamé'. É simin kumnamém aropakpé poyan sunamé.\nKapé kísha jisu bí Arué, anguné délokké turnamé émsukané? Bí poladung, kapéila bí shédíé, ami takamém among asiém délokké doonyi angunném pílénné. Idakkom bíkké kaanampé ami takaamé arolokké,yéji namlokké, ayoon lokké délokké bíkké lokké gípék lénkai. Angu angu bédanglok bulum bí luyil kíto délokké bíkké miinamém pokandopé kaaluna miri kídíém mégoolíkto. Mélam yalumpé bí amoso téyong amonglok píito délokké 'tani' kíshapé olén kosuto idola paab kamapé bébínpé yéto.\nPílénna bí édílo tani kísapé itodí, délo bím 'JISU' émto,dépé émnamdé 'paabém maab bina'. Bím asia amoso oto. Tani among sokké uadanlok aina atíé bojéko ainé aadung, sanggo danlok botté yalumna amané,among sok gérnamé píidung. Idakkom jisu bí asia ami pétomém ayato émnam kamang. Among sokké botté botténa continént lok amiém ayato. 'bí tani amongém ayato émla Baiblé é podung. Bí siirépto délokké 33 dítag lopé tani amípé yéto. Siképé yéduém ami kídíé kapé yépé aidodí délokké tani gíidaso Bíkké aabomnam légagém pobito. Ami kídíém luyil dula buluké míiyi mísang aapíém kaato. Bí bulum turnam ké arang atíém pobito.\nBí léko siang asi sinungé éétét dokupé lutumto. Bí ukum bila ukkínamé pésorunam kinam été aitoku tíd kina kídíém déémo toku, tumné péngong kaku. Bí migmaném kaado kupé ito, agom pomaném podokupé itoku délokké rubeném taddo kupé itoku. Bí sila dooném gérép motoku. Sim atí takam sim bíkké igadé Bí Shédíé émnam dém amiém léngkanpé miito. Bímin pílénné délokké Bí sinam kélang kaamoké pawarém bomdung. Idakkom bíkké tani among so aabom namé dé pétom mang. Bíkké aabom namdé ami takaam légapé sibidopé émnamdé. No arí anyopé míiyépé kapila tani among sok ami takamké légapé létéllok buluké paab légapé sigépé lagikai.\nBí dééna kuai, Bíkkíng sékoté paab kangkét mang. Ukil rutumé téng takamém kaayin géyéla Jisukíng imém ajéng paamato. Bíkké sigé namdé nokké pélang ngokképé Bím ingeynamé. Si takam légapé agiém binyok sunamé. Délo anguyang kamang. Takamé paab ila shédíké angun ralnamlo píiramkai. Ngolu takamé doorum lísamlo gíbangkai. Ngolukélok sékoté paab imana kamang. Idakkom ngoluké paab imém légapé bím ireyto. Ngoluké yeponam légapé ingey é bíkkíng dungkai, délokké bím démngey kolok ngolum ipítoku. Bí agílo ngoluké paapénam ingeeyém gébíla sigékai. Ngolu 'jamindari é,Bíkké lalénkunamé. Jisu kristoké kékonlo sékokom tani among tabungém ayana délokké takam légapé agíé agíké yénamém binyok suna yéruk dooyinglokom paamang.\nBí sito,sipala sikoloké géréptoku. Bí sinam lokké gérép toku délokké siyi kumayé. Bí adín amílrupé téyong among (Heaven) sangkaku. Bíkkíng luyilsuna kídíé, téyong among saadak kupé bím kaato. Bulu bím kumsuto délokké ingkolo gítodí bíkké amínlok paabém maab kunam\"tatpona dooying\" ém pogooto. Bíkké aalat dokulopé tani gíidaso sim pogooyé. Yéyin longélo bí bisar kakupé émla lékoda amoso aadakku, dé anín dubong. Supak no nokké paabém bursu langkula bíkkíng míngké sukumílo no paabém maab namém paayé. Rutum Jisu Kristokíng míngké sulangka délo turnamém paayé.\nSi ngiitom si aropé torík suba naméké, dépé émnamdé Kristo Jisu bí tani amoso paabna kídíém mosing kakupé émla aato.\nNokké paablok míilat sulang kuka délokké Ruutum Jisu Kristomé míngké sulangka.\nIndia Every Home Crusade Régional Office\n9 – 2 – 763 St. Francis Street\nSeconderabad – 500 025\nAndhra Pradesh\nRumkíng ke kitab kídar si Adi agom lok tuplen kuname.","id":"<urn:uuid:c4e30351-bbc2-4479-93c0-398f6e27029b>","dump":"CC-MAIN-2023-06","url":"https:\/\/adibaptistunion.org\/adi\/adi-gomuklok-inam","date":"2023-02-08T08:18:43Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00566.warc.gz","language":"adi","language_score":0.991494,"language_script":"Latn","minhash_cluster_size":6,"top_langs":"{\"adi_Latn_score\": 0.9914939999580383}","num_words":911,"character_repetition_ratio":0.042,"word_repetition_ratio":0.0,"special_characters_ratio":0.182,"stopwords_ratio":0.045,"flagged_words_ratio":0.0,"lang_id_score":0.996,"perplexity_score":500.0,"cluster_detection":1}
{"text":"Míídong Dipartmen\nMission Department si ngoluke ABU sok editko Mission ager ipenam kadudi dem takaam dem kangge bona Department pe idung. ABU si East Siang, West SIang, UpperSiang delokke Mishing Ami kilokom Mission agerem idung. ABU (Mission) lok Míídong Yai Jisu ke (gospel) tatpona doyingem paamana takam lo doyingem kígobínam, aid yetalo sisamonam delokke pínam paanamlo delokke ShedI Rutum me Kumsudope igul dung. ABU si íngkolo Church kamadí delo aní emkom mobídung, Baible Doyingem poyildung, lekope kumbosudung, salvation camp íbodung delokke abít abít camp emkom íbodung.\nDítak 1989-1902 delo ngolum Arthington Missionary e delokke American Missionary e melamdem Adi amonglo Jisu ke tatpona doyingem bomabito delokrongem Adi amongso Kristian si anyong anyong bojeyayang ílenkai.\nNgoluke Adi Baptist Union sim 1971 Feb. polo lo olento. delokke ila silo lope Ishor ke ayanglok Church e boje yayang ila supak ABU araso local Church e iying pinyi kola akké (86) ko ikai.\nNgolu Baptist Church of Mizoram(BCM) lo, North Bank Baptist Church Assciation NBBCA) lo, Baptist Churches in North East India (CBCNEI)lokom delokke Arunachal Baptist Church Council (ABCC) lokom Mission agerem íbosudung.\nNgolu Yai Jisu Ke ayang doyingem ngoluke Adi amí takaam lo lang abít ami takam lo kéndope pobope emla mídung.","id":"<urn:uuid:eb7f8090-9069-4e5d-92f7-c9507dd5ea63>","dump":"CC-MAIN-2023-06","url":"https:\/\/adibaptistunion.org\/adi\/dipartmen\/m%C3%AD%C3%ADdong-dept","date":"2023-02-08T06:09:14Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00128.warc.gz","language":"adi","language_score":0.9938821793,"language_script":"Latn","minhash_cluster_size":7,"top_langs":"{\"adi_Latn_score\": 0.9938821792602539}","num_words":196,"character_repetition_ratio":0.068,"word_repetition_ratio":0.0,"special_characters_ratio":0.187,"stopwords_ratio":0.061,"flagged_words_ratio":0.0,"lang_id_score":0.996,"perplexity_score":500.0,"cluster_detection":1}
{"text":"Sunday School Department\nSi department si Koo aména kídílo ministry em idung. Bible doyingem pobola delokke miri paksong íbola idung. Baibel é ludung, Koo kídíde Shedíke sérange deloklegape Shédí bí koo aid atel kote nyokmolímang. Deloklegape Shédí bí ngolum bíkkelo koo kídíem bomadope emla mídung. Adi Baptist Union si shédí ke ponam em tatla koo kídíem Bíkkelo mosing dung deloke edílo koo kídísi sisayedí bulu angupe ímaye. Bulu Ane Abu poyil em mítpansulado ídola koodungem Shédi kelok doying panam kídarem edílokom mínelope menyok maye. Deloklegape si ministry si koo kídi yenamem Shédí ke ayang goralo langanamsi ibang alonamko.\nNgoluke Association so circle takam lo sunday school conference, delokke dígín delokke díyu bondolo camp irum-irum pe ibodung.\nNolu sim kaana takam ekom ayasula kumbílangka emla rogudung.","id":"<urn:uuid:7821bd5b-38b0-4b9e-aa3b-7b942f37e004>","dump":"CC-MAIN-2023-06","url":"https:\/\/adibaptistunion.org\/adi\/dipartmen\/sunday-riko-dept","date":"2023-02-08T08:22:39Z","file_path":"s3:\/\/commoncrawl\/crawl-data\/CC-MAIN-2023-06\/segments\/1674764500719.31\/warc\/CC-MAIN-20230208060523-20230208090523-00239.warc.gz","language":"adi","language_score":0.9999932051,"language_script":"Latn","minhash_cluster_size":5,"top_langs":"{\"adi_Latn_score\": 0.9999932050704956}","num_words":125,"character_repetition_ratio":0.057,"word_repetition_ratio":0.0,"special_characters_ratio":0.165,"stopwords_ratio":0.088,"flagged_words_ratio":0.0,"lang_id_score":1.0,"perplexity_score":500.0,"cluster_detection":1}
{"text":"Ane Department\nSi Department si ngolukke association sok (Woman)ane legagem kaadung.Mime ane kidie Ishor ke agerem minggap bomyadung delokke aipe idung.Si Department si ngoluk association sim kom sisamodung.Ane Dept. si Ditak daknyi nanalo (conference) gídum em idung.Ane kidisi Gospel tour gíla gírja kanggo írgamuang ibodung. Binam (giving) lokom association em bojerupe iguldung.Si Department si Executive Committee kadung de idung Circle lok Woman president delokke Secretary kídare.\nMíme ane kídí si agíke ekum erang em aipe kaanam delokke agíke míloem manila yenape idung. Míme ane si agíke ekum erangem bojepe mepala deloelo ginyo laamape ídung idokom ngoluke ABU araso Woman Department si bojerupe Ministry em idung.","id":"<urn:uuid:088236bc-2fdb-4d1c-906e-98f1d9f9d7a8>","dump":"CC-MAIN-2023-14","url":"https:\/\/www.adibaptistunion.org\/adi\/dipartmen\/ane-dept","date":"2023-03-28T04:49:41Z","file_path":"s3:\/\/commoncrawl\/crawl-data\/CC-MAIN-2023-14\/segments\/1679296948765.13\/warc\/CC-MAIN-20230328042424-20230328072424-00582.warc.gz","language":"adi","language_score":0.9978020191,"language_script":"Latn","minhash_cluster_size":5,"top_langs":"{\"adi_Latn_score\": 0.9978020191192627}","num_words":105,"character_repetition_ratio":0.098,"word_repetition_ratio":0.0,"special_characters_ratio":0.166,"stopwords_ratio":0.029,"flagged_words_ratio":0.0,"lang_id_score":0.998,"perplexity_score":500.0,"cluster_detection":1}
{"text":"Mímum yame Department\nSok Department sok amínem Adi Baptist Union Youth Department emdung(ABUYD). ABUYD si mímum yamé kídar lo ministry em idung. Mímum yame yénam si menamenang gínyok yamdung silo solo nyampo elo idung depeila buluke yenam em silo bgolu aipe mosimamílo bulum tani gídasi sonyokye.Ngolu míídung siloke koo de nyampoke leader yegebonape íyeku. Deloklegape silo ngolu bulum aipe mosiyemílo yepenam longem ami kídíem aina bedalok gíboye.Mímum yame legape Association delokke Circle level é Salvation Camp, Conference gídumem íbodung.Sok Department sok Mimum Yamé yenam lo Jisu Kristo me pala yejidope Gospel ager em ibomdung.","id":"<urn:uuid:48645bd4-8e5a-4bea-9594-c906d4a22f0f>","dump":"CC-MAIN-2023-14","url":"https:\/\/adibaptistunion.org\/adi\/dipartmen\/youth-dept","date":"2023-03-28T21:27:06Z","file_path":"s3:\/\/commoncrawl\/crawl-data\/CC-MAIN-2023-14\/segments\/1679296948871.42\/warc\/CC-MAIN-20230328201715-20230328231715-00564.warc.gz","language":"adi","language_score":0.9969992042,"language_script":"Latn","minhash_cluster_size":5,"top_langs":"{\"adi_Latn_score\": 0.996999204158783}","num_words":94,"character_repetition_ratio":0.052,"word_repetition_ratio":0.0,"special_characters_ratio":0.161,"stopwords_ratio":0.032,"flagged_words_ratio":0.0,"lang_id_score":0.997,"perplexity_score":500.0,"cluster_detection":1}
{"text":"ABU LINK\nThe Trimonthly Newspaper of Adi Baptist union\nFor private circulation only\nIkisirung newspaper\nAro Agom Agínpe Lulangka: Pasighat 20.02.2017\nKonnying mennying eso kaabomna kook kone doolung ami kídíem yatkítope emla míngkane simyo kamape 'Simyo emoko' emla ulo gokto. Delo doolung amie arue emla dukdum suto. Delo yatna koode doolung amidem yatto name, aro aro emla ngilkang lattoku. Delo ami kídíde marla agí agí ekumlo gíkaku.\nMéélam dem arope simyoko aala koodem dope emla ibomkai. Delo koode 'Simyo emoko' emla ulo goktoku, delo doolung amie bikke yatnam dem míngge dula atelkote kangaana katomang. Delo bím simyoe donyokto. Depe ila letelkote menam agom lumapeka, menam agom luna amiem takame arope míímang.\nTírkot Abbuk Sokke Dooyinge\nSi abbuk si Komming sahabke abbuge. Komming sahab bí Dukyon Lego kíng kolíkla bí reto. Rerongem ekumlo bomtoku. Jerusalem aranglo photo\nDígín roh konem Dukyon bí abbuk sim bomla aptalo gílento. Delo bí Sikang Korong puumilo magooto. Oolko gíduem bí puumi delo jaktumko gírík suto. Jaktum dem kaasula Dukyon abbuk sok lennyiko apto. Aprodem bí ekumlo entoku.\nLonge kondem apnam benjak dem matape gílen toku. Delo lelam dem sigbomto. Lelam signgo dungem jaktum de lenbom toku. Delo Dukyon bí depe epe idí kaimala abbuk delok apyam líkto. Riatagam jaktum dem alílok aptem toku. Aprong dem jaktum de bíkkíng dugala bím tupletto.\nTublet pala bím oolko dakok bomdola dakkai. Oolko doorongem jaktumde ampeng pak delo gíla ketkayane silíkkai. Delo Dukyon bí beyiope darep langkula ekumlo entoku. Enlang kula jaktume sikai emla doolungem potoku. Dem tatla doolung ami kídíde ashéto. Delo bulu egíng eyogem gela enkai. Benjak delo pííla tekpan sula doolung de adín getoku.\nUut Simon\nSi ingko simonko? Simon si uut simonko. Uut simon si siteme kedon yadung. Bulum tanie sita bomnam kíshape bomdung. Esing elíng ííng atí kaimape siye yepolpe iko amolo, uut simon de taniem airupe iguldung. Arab amode mail língko annyi angumpe yepole idung. Delo amodelo tanie donam tíínam atí takamem uut simon teyolo melíkla endung. Jordan korong photo\nUut simonde Adi eso kíshape lepuk gemang. Bíkke ale lepyo lakpyode sita kíshape idung. Eso kíshape lebok kote gemang. Depe ila bulu pamkiko amolo longo longképe gíladung. Bíkke derdide lamku danlo kadung. Depe ila tanie duuporupe duudo. Delokke uut simonde akiilo doone pumpong genamde sita kemte botte yadung. Depe ila bulu doonyi pamkie, deddí dakkom pesomang. Mooruk amolo gíyem bulu delok asiem laasula tíídung.\nPekung Kelang Také Dooyinge\nKonnying mennying adii telo longe konem Líípo kone siibe kolok tatar amíko rekbomla dukdak. Depe iduem rumkíng belo pekungko kotlomto. Mamam sula líípode tatar amídem meletto. Melet toname tatar amide sidumko opokto. Delo sidumde mamam sula dukkane, elíngko tukalto. Elíngde longkane kolungko loosotto. Loosotnam kolung de yutkane asi paatang kolo yudangkai.\nDelo kolung de také amikko yuttupto.Delo takéde, \"Ngokke amik sim nomin ipettone\" emla kolung dem ajéng luto. Kolungde mankane, \"Mologe, ngomte dabuemin loosottone\" emto. Demílo emla takéde dabudem \"Nomino ngokke amik sim ipettone\" emla ajeng luto. Delo dabude mankane, \"Mologe, ngomte sidum konemin tukal tone\". Demílo emla také de Sidum dem ajeng luto. Sidumde mankane, \"Mologe, ngom tatar amide olom mamílo, ngo dukla dabudem tukal mayai, ngo ajeng dem dormaye\" emto. Demílo emla tatar amídem takéde lutoku. Delo tatar amide mankane, \"Menam, ngo ajeng dem dormaye, ngom líípo emin melet tone, demamílo ngo olet mayai.\"\nDekemílo emla takéde líípo dem ajeng lutoname líípode mankane, \"Mologe, ngom pekunge amo belo doola mamam sudope kotlom mangamílo, ngo tatar amídem melet mayai. Ngo ajeng bimaye\" emto. Delo takéde pekung dem ajeng lutoku. Delo pekung de agom pogepeko kaimang. Takéde ajeng dem lubom tetengkai. Pekung de dornana kamape ikane, dugge dula bikke agí tamé dem bukut subito. Depe ila peku si silo melope tamé kaimang. Delo také amig dete yuttup rongem lutlen ayarla yekai.\nKandari Annyi kelang Sibééke Dooyinge\nKonnying mennying longe konem kandari annyi kone gíman gone, kandari akonde ettíng alemko paato. Ettíng alem dem kaala kandari akonde kaabokai, alem delokke legape momín sukai. Momín suduem Sibéé kone kaala kandari annyidem luto, \"Kandari annyie, ngok lunam sim itoka. Dem imílo airupe aiye.\" Sibééke depe lunam dem tatla kandari annyi de tolíkto. Sibééde gula kolok sér kíkí nanako lala kíkí bito. Attung konde bojeyato mílo, anyongko lala doto dandan ito. Depe ila ila Sibéé de ettíng alem dem doyin pala, esing siine teyong kolo gésang kaku. Delokrongem de kandari annyide sér kíkí nana dem kangkí kangkíla idung. Delo gula atode aala ine, kandari annyi dem dííla mola monpakto.Depe ila momín sumape aipe dobo sulangka\nKangkong Kabangke Legange\nMennying konnying Kangkong Kabang emnam abíng kumsu ami annyiko katuai. Delokke ami annyi delokke opíne Peryinge, bulu yagorupe mirem opínpe idungai. Depe ila binyi migange ito. Dekepe binyi migala ami takamke atíem patung payu bila ito. Depe ila binyim doolung takame gééto, gééla doolung de poru bosula lukai, \"Binyim duula bosumang,\" emkai. Depe emla doolung de arope Kangkong melang Kabang me erak rakdíng kolo gíníng lok nikpok líkto. Depe ila dem níkpok líkko erakdem silo melo ngoluke amie, \"Kabang níkpok erak\" emdung. Debong.\nKoopung Píkér sunam Legange\nMennying konnying Minur Lomang yogmoko kadungai. Delo yogmo delo sibéé dela oosong de koopung pipe emla aane, oosong kedem pípo bito. Pípo bitoname, sibéé marla Minur Lomang yogmodem ityi epuklok apkato. Apkapala ekusérang simang kídídem asilo líkto. Líktoname aside yubomkai. Depe asilo yudagnem ayinge simangem tíla yuto. Depe ila silo meloke aying yogmue atí iramnam kamang.Dekepe ila Minur Lomang yogmome asilo líkdo emla, Bísi Yada yogmo de Sibéé dem elingem bangír pala umképe bommoto. Bommo toname, sibéé ekongem bangkamto. Depe ila silo melo sibéé ekonge kootal dung.","id":"<urn:uuid:8e73dca2-ddfb-4a17-a0a3-27cf5b15d964>","dump":"CC-MAIN-2023-14","url":"https:\/\/adibaptistunion.org\/adi\/tuplennam\/abu-link","date":"2023-03-28T21:13:37Z","file_path":"s3:\/\/commoncrawl\/crawl-data\/CC-MAIN-2023-14\/segments\/1679296948871.42\/warc\/CC-MAIN-20230328201715-20230328231715-00722.warc.gz","language":"adi","language_score":0.9996310472,"language_script":"Latn","minhash_cluster_size":7,"top_langs":"{\"adi_Latn_score\": 0.9996310472488403}","num_words":912,"character_repetition_ratio":0.051,"word_repetition_ratio":0.0,"special_characters_ratio":0.184,"stopwords_ratio":0.08,"flagged_words_ratio":0.0,"lang_id_score":1.0,"perplexity_score":500.0,"cluster_detection":1}